
Ehitusloa andmine (Tormi tn 25)
1. ASJAOLUD JA MENETLUSE KÄIK

26.10.2022 ehitisregistri elektroonilisse keskkonda laekus läbivaatamiseks ehitusloa taotlus nr   2211271/30772 Tormi tn 25 kinnistul aiamaja ehitisregistri koodiga 118005756 lammutamiseks, suvila ehitisregistri koodiga 121392865 püstitamiseks ja selle teenindamiseks vajalike ehitiste (kogumismahuti, vee- ja kanalisatsioonitorude ja salvkaevu) rajamiseks koos ehitusprojektiga  „RK2139_EP_Tormi25“, peaprojekteerija Haustec OÜ.
Ehitusprojekt „RK2139_EP_Tormi25“ on koostatud Narva Linnavalitsuse 16.03.2022 korraldusega nr 191-k  kinnitatud „Tormi tn 25 hooajalise elamu püstitamine ilma detailplaneeringut koostamata“ projekteerimistingimuste alusel.
Ehitusloa menetlusse nr 332341 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet ja Päästeameti Ida päästekeskus. Kõnealused menetlusosalised esitasid oma kooskõlastused ja nõusolekud.
Ehitusseadustiku § 42 lõike 6 alusel kaasas pädev asutus ehitusloa menetlusse kinnisasjaga piirneva Tormi tn 23 ja Tormi tn 27 kinnisasja omanikud ning saatis nende elektronposti aadressile arvamuse päringu koos asendiplaaniga.
Tormi tn 27 kinnisasja omanik 17.07.2023 ehitisregistri kaudu esitas oma nõusolek.

Tormi tn 23 kinnisasja omanik seisuga 05.07.2023 ei olnud esitatud vastuväiteid/nõusolekut ega ettepanekuid ja arvamusi.
Ehitusseadustiku § 42 lõike 9 kohaselt, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

05.06.2023 lõplikult kõrvaldatud puudustega ehitusprojekti uus versioon on ehitisregistri keskkonnas projekteerija poolt taasesitatud.
Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel. Keskkonnamõju hindamise menetlusi käesolevalt ei kohaldata vastavalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikele 2´3, kuna kavandatav tegevus ei kuulu KeHJS § 6 lõigetes 1 ja 2 ning Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ esitatud tegevuste nimistusse ning see üksi ega koostoimes muu tegevusega ei mõjuta Natura 2000 võrgustiku ala või kaitstavat loodusobjekti.
09.06.2023 kõik kaasatud menetlusosalejad  kooskõlastasid ehitusloa eelnõu.
Päästeameti Ida päästekeskus kooskõlastas märkusega:

„Moodulkorstna ning valmistoodanguna kütteseadme paigaldus teostada vastavalt tootjapoolsetele juhistele“.
Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või        keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt     sisaldab ehitisi, mille ehitamisest peab teavitama, siis asendab ehitusteatist ehitusluba.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1.Anda ehitusluba Tormi tn 25 kinnistul aiamaja ehitisregistri koodiga 118005756 lammutamiseks, suvile ehitisregistri koodiga 121392865 püstitamiseks ja selle teenindamiseks vajalike ehitiste (kogumismahuti, vee- ja kanalisatsioonitorude ja salvkaevu) rajamiseks vastavalt ehitusprojektile  „RK2139_EP_Tormi25“, peaprojekteerija Haustec OÜ.
3.2. Kohustada   ehitustööde  tellijat täita kõrvaltingimus, mis on käesoleva korralduse  punktis 1  esitatud Päästeameti Ida päästekeskuse ning ehitusloal loetletud märkused.
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva  korralduse  peale võib  esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 
      Katri Raik                                                                                Sergei Solodov
      Linnapea                                                                                  Linnasekretäri asendaja  
